OzLabs/hebrew-wiki-articles huggingface dataset:
קיווית נפחית

קיווית נפחית (שם מדעי: Vanellus armatus) היא מין קיווית ממשפחת החופמיים החיה באפריקה הדרומית בין קניה לדרום אפריקה. את שמה היא קיבלה על שם הקול שלה "טינק, טינק, טינק", המזכיר קול פטיש המכה בסדן.

== מאפיינים ==
אורכה של הקיווית עד 31 ס"מ והיא בעלת נוצות שחורות-לבנות עם רגליים צרות ועיניים אדומות. הראש בעל "כיפה" לבנה וגם העורף והבטן והכנפיים אפורות כשהקצוות והחלק העליון שחור. שני המינים דומים בגודלם אך הנקבות מעט יותר כבדות.

קיוויות אלו חיות בבריכות, ביצות וגדות נהר אך גם בערבות לחות הקרובות למקווי מים. הן יכולות להימצא גם באזורים יבשים יותר אך יימשכו תמיד למקורות מים, גם קטנים. הן הרחיבו את תפוצתן במהלך המאה ה-20, בה נבנו סכרים רבים והתפתחה החקלאות - שינויים שיצרו מקווי מים רבים. הקיוויות חיות על הגדות עם עופות מים אחרים וצדות חרקים, פרוקי-רגליים אחרים ותולעים מימיים ויבשתיים. הן יחטפו גם חרקים שטבעו בהצפות.

בעונת הקינון הופכת הקיווית לתוקפנית מאוד ותתקוף מיני קיוויות אחרות או חופמאים אחרים, כמו יקאנה אפריקאית. הקנים מצויים על הקרקע ונבנים במשך האביב.

==קישורים חיצוניים==

==הערות שוליים==

קטגוריה:בעלי חיים שתוארו ב-1822
קטגוריה:טקסונים שתוארו בידי ויליאם ג'ון ברצ'ל
קטגוריה:חופמיים
קטגוריה:קניה: עופות
קטגוריה:עופות הסוואנה האפריקנית
פורד רנץ' וואגון

פורד רנץ' וואגון (באנגלית: Ford Ranch Wagon) היא מכונית סטיישן מתוצרת יצרנית הרכב האמריקאית פורד אשר יוצר בין השנים 1952–1974 בארצות הברית ובאוסטרליה.

מספר הנוסעים נע בין 6 ל-8.

==תצורות==
* 2 דלתות
* 4 דלתות

==דורות==
* דור ראשון (יוצר בין השנים 1952–1962), 4 דלתות מסדרת "Ford Customline" בתצורת "Ford Country Sedan" , 2 דלתות בתצורת "Ford Mainline" 
* דור שני (יוצר בין השנים 1963–1964, כחלק מסדרת "Ford Fairlane (Americas)" )
* דור שלישי (יוצר בין השנים 1965–1974)

== תמונות ==
<gallery mode="packed" heights="110">
קובץ:1957 Ford King Ranch (4800717902).jpg | "פורד רנץ' וואגון", 2 דלתות, שנת 1957
קובץ:1957 Ford King Ranch (4800716770).jpg | "פורד רנץ' וואגון", 2 דלתות, שנת 1957
קובץ:1957 Ford Ranch Wagon (4339796530).jpg | "פורד רנץ' וואגון", 2 דלתות, שנת 1957
קובץ:1960 Ford Ranch Wagon (23277610683).jpg | "פורד רנץ' וואגון", 4 דלתות, שנת 1960
קובץ:1960 Ford Ranch Wagon (23821926991).jpg | "פורד רנץ' וואגון", 4 דלתות, שנת 1960
קובץ:1963 Ford Fairlane 500 Ranch Wagon.jpg | "פורד רנץ' וואגון", 4 דלתות, שנת 1963
קובץ:1972 Ford Ranch Wagon.jpg | "פורד רנץ' וואגון", 4 דלתות, שנת 1972
קובץ: StratfordPd64.jpg | "פורד רנץ' וואגון", 4 דלתות, שנת 1963 - ניידת משטרה
קובץ:JCPEMS Car.jpg | "פורד רנץ' וואגון", 4 דלתות, שנת 1963 - ניידת משטרה
</gallery>
==ראו גם==
* פורד
==לקריאה נוספת==
* [https://www.google.co.il/search?q=Ford+Ranch+Wagon&tbm=isch&source=iu&ictx=1&fir=s2Hnx2ll-KXEZM%253A%252C2LjKC85FTCCR1M%252C_&usg=AFrqEzdCx1JPehEC-wulTbKLQmH-rZoq_A&sa=X&ved=2ahUKEwiKwM3P7fDcAhXCzqQKHcH2ByAQ9QEwA3oECAAQCA#imgrc=s2Hnx2ll-KXEZM: "פורד רנץ' וואגון" - תמונות]
* [https://classiccars.com/listings/find/1956-1958/ford/ranch-wagon "פורד רנץ' וואגון" - תמונות] (classiccars.com/listings/find/1956-1958/ford/ranch-wagon )

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1952
קטגוריה:מכוניות סטיישן
רנץ' ואגון
קטגוריה:מכוניות אמריקאיות
קטגוריה:כלי רכב המיוצרים באוסטרליה
אבי בלקין (תסריטאי)

אבי (אברהם) בלקין (נולד ב- 30 ביולי 1980) הוא תסריטאי ישראלי.

==ביוגרפיה==
בלקין נולד וגדל ברמת גן. בין השנים 1999 - 2005 שירת בצבא בחיל קשר ובזמן שירותו הצבאי החל לכתוב מערכונים וטקסים צבאיים.

לאחר שירותו הצבאי החל ללמוד תסריטאות בקמרה אובסקורה ובבית הספר לתסריטאות של עידית שחורי.

בלקין יצר וכתב את קומדיית המצבים "לה פמיליה" שמשודרת בערוץ 10, הקלמרים שמשודרת ב-HOT VOD Young, ואת "המלון של פיני" שמשודרת בערוץ הילדים. קומדיית המצבים "לה פמילייה" נמכרה ל-7 מדינות ובינן, הודו, איטליה, קנדה וצרפת.

בין השנים 2005 - 2007 כתב בלקין למופע של שלישיית פרוזאק ולתוכניות "פקקים" שהגיש שמואל וילוז'ני בערוץ הספורט, "ערב טוב ישראל" עם יהורם גאון בערוץ 2, כתב לעונה הששית "יצפאן" ב-HOT3 ולעונה הראשונה והשנייה בתוכנית "פפרצי" ששודרה ב-YES.

בשנת 2007 כתב את ההצגה "שלושה בחצי דירה" בהשתתפות רון שחר וסמי הורי. כמו כן כתב לתוכניות "שלום אנד גוד איבנינג" עם אלי יצפאן, היה הכותב הראשי בתוכנית שהגיש שלום אסייג "צחוק מעבודה", כותב המבזקים לתוכנית "רעש" בערוץ 24, הכותב הראשי בעונות 1 ו-2 לתוכנית "קרב סכינים" ששודרה בערוץ 10, כתב לתוכנית הבידור מועדון לילה, לתוכנית "כישרון או כישלון" ולתוכנית פפרצ'י ששודרה בטלוויזיה בכבלים YES.

בשנת 2009 היה בלקין הכותב הראשי לתוכניות "ביקיני בוטם שואו", "אליפות המסעדות של ישראל", ולספיישל וריאטי.

בין השנים 2011 - 2015 כתב בלקין למופע הסטנד-אפ של ליטל שוורץ, כתב לתוכניות הבידור "הם גדולים" ו"מי יפיל את המאסטר" בהנחיית אלי יצפאן, "דוקטור ליבי", "סופשלי" בהשתתפות שחר חסון ששודר בערוץ הילדים.

כיום משמש ככותב בתוכניות "עד כאן!" ו"זהו זה!" של תאגיד השידור הישראלי.

אבי בלקין נשוי לדקלה ולהם שלושה ילדים.

==קישורים חיצוניים==

==הערות שוליים==

קטגוריה:תסריטאים ישראלים
קטגוריה:בוגרי קמרה אובסקורה - בית הספר לאמנות
קטגוריה:תסריטאי טלוויזיה ישראלים
קטגוריה:ישראלים שנולדו ב-1980
קטגוריה:רמת גן: אישים
דודג' לה-פאם

דודג' לה-פאם (באנגלית: Dodge La Femme) היא מכונית סלון, בתצורת קופה, 2 דלתות הרדטופ, מתוצרת חטיבת הרכב דודג', חברת בת של קונצרן הרכב קרייזלר, האמריקאי, אשר יוצרה בין השנים 1955–1956.

דגם ה"דודג' לה-פאם" עוצב במיוחד עבור נשים, כשהדגש היה על נוחות בנהיגה וצבע תואם (ורוד). הדגם כלל הגה כוח, מעצורי כוח, ותמסורת אוטומטית, שהיו פיתוחים חדשניים לתקופה, וזאת במטרה להקל על הנהיגה.

==מאפיינים==
* יוצרו כ-2,500 יחידות
* 2 דלתות - קופה הרדטופ
* 6 נוסעים
* מנוע קדמי
* הנעה אחורית
* הגה כוח
* מעצורי כוח
* תמסורת אוטומטית - העברת הילוכים באמצעות לחצנים (4 מצבים: נהיגה אוטומטית (לחצן: "D"), הילוך אחורי (רוורס) (לחצן: "R"), הילוך נאוטראל (לחצן: "N"), מהלך כוח לנהיגה במאמץ ובהרים (לחצן: "L") (ראו תמונה)
* רדיו
* תא כפפות סגור
* ריפוד פנים משובח, תואם לצבע הורוד של הרכב
* 2 מראות צד קדמיות
* הגה צבוע ב-2 צבעים: חלק עליון בלבן-שנהב, חלק תחתון בסגול
===תוספות ייחודיות לנהגת ===
* פנים המכונית קיבל תשומת לב ותכונות. דגמי שנת 1955 היו מרופדים בשטיח שמצוירים עליו ורדים ורודים על רקע ורוד כסוף בהיר וורוד ויניל חיוור. 
* על גב מושב הנהג היה תא ובו מעיל גשם, כובע גשם ומטריה, כולם עשויים מדגם ויניל שתואם את הבד הפנימי של הוורדים.
* בתוך ה"דודג' לה-פאם" חיכה לנהגת ארנק עגל עבה בצבע ורוד, שתאם את פנים המכונית. את הארנק אפשר היה לאחסן בתא מיוחד שנבנה בחלקו האחורי של מושב הנוסע, והמדליון המצופה בזהב פונה כלפי חוץ. מדליון המתכת המתכתי הזה היה גדול דיו כדי שייקרא על שמה של בעלת הרכב.
* כל תיק היה מצויד באביזר מתואם, שכלל קופסת פודרה של אבקת פנים, תיק שפתון, קופסת סיגריות, מסרק, מצית סיגריות ותיק ארנק, עשויים כולם מפלסטיק דמוי צב או זהב מיטלי, או ורוד.

== תמונות ==
<gallery mode="packed" heights="140">
קובץ:DodgeLaFemme.jpg | "דודג' לה-פאם" 
קובץ:1955 Dodge La Femme (31659193321).jpg | "דודג' לה-פאם", שנת 1955
קובץ:1956 Dodge La Femme interior.jpg | "דודג' לה-פאם" - מבט לתא הנוסעים 
קובץ:1956 Dodge La Femme dash.jpg | "דודג' לה-פאם", שנת 1956 - מבט ללוח המחוונים
קובץ:56 Dodge La Femme Lancer D-500 (8942368773).jpg | "דודג' לה-פאם" - מבט לתא הנוסעים 
קובץ:1956 Dodge La Femme rear.jpg | "דודג' לה-פאם", שנת 1956
קובץ:56 Dodge Custom Royal La Femme D500 (8941630750).jpg | "דודג' לה-פאם", שנת 1956
קובץ:1956 Dodge La Femme grille.jpg | לוגו "דודג' לה-פאם" על גריל הרכב
קובץ:1956 Dodge La Femme fenderF.jpg | לוגו מוזהב "לה-פאם" על הכנף הקדמית של הרכב 
</gallery>

==ראו גם==
* דודג'
* קרייזלר
* דודג' 330
==לקריאה נוספת==
* [https://www.google.co.il/search?q=Dodge+La+Femme&tbm=isch&source=iu&ictx=1&fir=f__86NiV11eN1M%253A%252CwT--Hz13WZYawM%252C_&usg=AFrqEzeixSDMqUJUE14VO6Kh3lFju8nsOA&sa=X&ved=2ahUKEwjwvMuvhPHcAhUCLlAKHb4LCAwQ9QEwA3oECAEQCA#imgrc=f__86NiV11eN1M: "דודג' לה-פאם" - תמונות]

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1955
קטגוריה:מכוניות סלון
קטגוריה:מכוניות קופה
קטגוריה:מכוניות אמריקאיות
לה פאם
שלישייה מספר 1 לפסנתר (ברהמס)

השלישייה לפסנתר מספר 1 בסי מז'ור, אופ. 8 מאת יוהאנס ברהמס להרכב של צ'לו, כינור ופסנתר הושלמה בינואר 1854, כאשר המלחין היה בן 26, ופורסמה בנובמבר של אותה השנה. הופעת הבכורה של היצירה הייתה ב-13 באוקטובר בעיר דנציג. ברהמס שכתב את היצירה בקיץ 1889, תוך כדי הוספת שינויים רבים, ואף התייחס ליצירה כשלישייה הרביעית שלו לפסנתר. גרסה חדשה זו הופיעה לראשונה ב-10 בינואר 1890 בבודפשט ופורסמה בינואר 1891. היצירה כתובה לפסנתר, כינור וצ'לו, והיא היצירה היחידה של ברהמס שקיימת היום בשתי גרסאות שונות, אם כי על פי רוב, כיום היא מנוגנת בגרסה המחודשת.

==גרסאות היצירה==
ליצירה שתי גרסאות שונות, בכל אחת ארבעה פרקים:

גרסה מקורית (1854):
# Allegro con moto
# Scherzo: Allegro molto
# Adagio non troppo
# Finale: Allegro molto agitato

גרסה מחודשת (1889):
# Allegro con brio
# Scherzo: Allegro molto
# Adagio
# Finale: Allegro

== פרק ראשון ==
סי מז'ור ב-4/4, אלה ברווה בגרסה המחודשת
הפרק הראשון בנוי בצורת סונטה. הוא מתחיל עם נושא המנוגן על ידי הצ'לו מהפסנתר. בגרסה המחודשת, ברהמס ביצע שינויים קטנים מאוד ב-80 התיבות הראשונות, חוץ מהשמטת חלק מקטעי הכינור.

== פרק שני ==
סי מינור ב-3/4, טריו וסיום
הסקרצו בסי מינור משלב פסאז'ים עדינים עם התפרצויות בפורטיסימו. האווירה החיונית של הפרק הראשון חוזרת בחלק הטריו בפרק זה בסולם סי מז'ור. השינויים היחידים שברהמס ביצע בגרסה המחודשת הם הכפלה של המנגינה בחלק הטריו עבור הצ'לו, ועבודה מחדש על הקודה. 

== פרק שלישי ==
סי מז'ור ב-4/4
הפרק הזה, שחוזר לסולם סי מז'ור, מתחיל בנושא אקורדי רחב עם הפסנתר שמאוזן על ידי מנגינה של הצ'לו בסולם סול דיאז מינור. בגרסה המקורית, ברהמס השתמש בנושא שני אחר, ציטוט מהיצירה Schwanengesang של שוברט. - וקטע אלגרו נכלל לקראת סוף הפרק.

== פרק רביעי ==
סי מינור ב-3/4
בחזרה לסי מינור, הנושא של פרק זה כרומטי ועם טונאליות מעורפלת. זהו ככל הנראה הפרק שברהמס שינה בצורה המשמעותית ביותר בגרסה המחודשת, עם החלפה של נושא עיקרי לצ'לו בפה דיאז מז'ור בעלת דמיון ליצירה של בטהובן, בנושא נמרץ של הפסנתר ברה מז'ור (בתיבה 64). לבסוף, הפרק מסתיים באופן נסער בסי מינור.

== קישורים חיצוניים ==

== הערות שוליים ==

קטגוריה:יצירות לפסנתר
קטגוריה:יצירות מאת ברהמס
שי הראל

קוזט הקטנה במחזמר "עלובי החיים" בתיאטרון הבימה יחד עם אמיר דדון, מיקי קם ואורי הוכמן.]]
שי הראל (נולדה ב-26 באוקטובר 2004) היא שחקנית, זמרת ויוטיוברית ישראלית.

== ביוגרפיה ==
הראל נולדה בקדימה לליאת, מעצבת פנים, ולדורון, סמנכ"ל בחברת "כלנית".

== קריירה ==

=== טלוויזיה ===
בשנת 2015 הופיעה לראשונה בפרסומת הילדים של קסטרו בתפקידי שירה ומשחק, וכן בשתי הפרסומות הנוספות שיצאו לאחר מכן, בין היתר עם הזמר רמי פורטיס.
בתפקיד הראשי במחזמר "אנני" במשכן האופרה יחד עם [[אבי קושניר, חני נחמיאס ושחקנים נוספים.]]
הופיעה בתוכנית "שירים מבית סבא" של טוביה צפיר מבית הופ ילדות ישראלית בתפקידי שירה וריקוד.

באוגוסט 2016 הופיעה בתוכנית "חיות במה" בהנחיית שאנן סטריט בטלוויזיה החינוכית שם שרה יחד עם נורית גלרון.

בשנת 2017 התמודדה בתוכנית "ליפסטאר" בערוץ YesKidz, שם זכתה במקום ראשון.

בשנת 2019 השתתפה בסדרה "מורובוט" המשודרת בהוט, בערוץ "KIDZ".

בשנת 2023 השתתפה בסדרה "לבד בבית" המשודרת בערוץ "כאן חינוכית", ובנטפליקס, בתפקיד 'מילי זיידל'.

=== תיאטרון ===
ביולי 2016 החלה לגלם את קוזט הקטנה במחזמר "עלובי החיים" בתיאטרון הלאומי "הבימה". המחזמר הוצג במשך כשנתיים, עד יולי 2018, ב-380 הצגות.

במאי 2018, נבחרה לגלם את התפקיד הראשי במחזמר "אנני" בהפקתו של מאור מימון, בימויו של צדי צרפתי, לצד אבי קושניר, חני נחמיאס וטלי אורן.

=== שירה ===
במאי 2016 הקליטה מספר שירים לדיסק באנגלית של "יובל המבולבל". ביוני 2021 השתתפה בתוכנית "הכוכב הבא" אך לא העפילה לנבחרת.

== קישורים חיצוניים ==

* 

קטגוריה:זמרות השרות בעברית
קטגוריה:זמרות ישראליות
קטגוריה:זמרים השרים בעברית
קטגוריה:זמרים ישראלים
קטגוריה:יוטיובריות ישראליות
קטגוריה:יוטיוברים ישראלים
קטגוריה:מתמודדות הכוכב הבא
קטגוריה:מתמודדי הכוכב הבא
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראליות שנולדו ב-2004
קטגוריה:ישראלים שנולדו ב-2004
קטגוריה:קדימה-צורן: אישים
מא לונג

מא לונג (בסינית: 马龙; נולד ב-20 באוקטובר 1988, באנשאן, ליאונינג, סין) הוא שחקן טניס שולחן סיני, פעמיים האלוף האולימפי (ריו דה ז'ניירו 2016 וטוקיו 2020) ביחידים, ארבע פעמים ברציפות אלוף אולימפי קבוצתי (לונדון 2012, ריו דה ז'ניירו 2016, טוקיו 2020 ופריז 2024), אלוף העולם 3 פעמים ברציפות (2017–2019) ביחידים, 7 פעמים ברציפות אלוף העולם בתחרות הקבוצתית (2006–2018) ופעמיים אלוף העולם בזוגות גברים (2011 ו-2019). הוא דורג במקום הראשון בעולם במשך 64 חודשים (מתוכם 34 חודשים רצופים), הוא השחקן הגבר שהחזיק בדרוג הזה הכי הרבה זמן בהיסטוריה של טניס השולחן. הוא קבע שיא של ניצחונות בחמישה טורנירים עולמיים של ITTF ברצף, לרבות רצף של 35 סטים. כרגע אלוף העולם בטניס שולחן, מא נחשב לשחקן טניס שולחן הגדול ביותר בכל הזמנים, כונה על ידי הפדרציה הבינלאומית לטניס שולחן הדיקטטור עקב השיאים להם הגיע.

==קישורים חיצוניים==

קטגוריה:שחקני טניס שולחן סינים
קטגוריה:אלופים אולימפיים סינים
קטגוריה:אלופים אולימפיים: טניס שולחן
קטגוריה:שחקני טניס שולחן באולימפיאדת לונדון (2012)
קטגוריה:שחקני טניס שולחן באולימפיאדת טוקיו (2020)
קטגוריה:נושאי דגל סין באולימפיאדה
קטגוריה:סינים שנולדו ב-1988
קטגוריה:משתתפי אולימפיאדת פריז (2024)
סנובסק (מחוז משנה)

מחוז המשנה סְנוֹבְסְק (באוקראינית: Сновський район) היא מחוז משנה (ראיון) במחוז צ'רניהיב שבצפון אוקראינה. מרכז הראיון ממוקם בעיר סנובסק. כמות האוכלוסין בראיון עומד על 23,904 (נכון לשנת 2016).

בין השנים 1935-2016 מחוז המשנה נקרא שצ'ורס על שם המצביא האוקראיני ניקולאי שצ'ורס. ב-21 במאי 2016 החליטה המועצה העליונה להחזיר את שמה המקורי של העיר, ובעקבות כך גם של מחוז המשנה, עקב החוק האוסר שמות ממוצא קומוניסטי.

==קישורים חיצוניים==

* 

== הערות שוליים ==

קטגוריה:אוקראינה: מחוזות משנה
קטגוריה:מחוז צ'רניהיב
חגיגה (שיר)

"חגיגה" הוא סינגל שהוקלט על ידי הזמרת הישראלית שרית חדד. השיר יצא לאור במרץ 2004, כסינגל הראשון וכשיר הנושא מתוך אלבומה ה-12 חגיגה, על ידי חברת התקליטים אבי גואטה הפקות בע"מ.

השיר הגיע למקום השני במצעד של רשת ג', והשני במצעד של גלגלצ.

== רקע וכתיבה ==
השיר נכתב על ידי הנרי, הולחן על ידי הנרי והופק על ידי הנרי, איתי זילברשטיין וביג אם. השיר נכלל באלבומה ה-16, שרית חדד - האוסף הקצבי, שיצא בשנת 2008.

בנוסף לכך, השיר הוקלט על ידי הזמרת דיאנה גולבי בשנת 2010, ונכלל באלבומה דיאנה גולבי - הרגעים הגדולים, שיצא באותה השנה.

== וידאו קליפ ==
הווידאו קליפ המלא שצולם עבור השיר בוים על ידי טל פיטל, ופורסם לראשונה ביוטיוב ב-24 בספטמבר 2009. בתחילת הקליפ, ניתן לראות את חדד יושבת מסביב לשולחן, ואת אמה כביכול, גילה אלמגור צועקת עליה. בין לבין ניתן לראות את חדד במועדון לילה, כשהיא רוקדת שם על הבמה.

נכון ל-16 באוגוסט 2018, מונה הצפיות של הקליפ עומד על כ-1.2 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:שירים על מסיבות
רק אתה (שיר של שרית חדד)

"רק אתה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור באוגוסט 2004, כסינגל השלישי מתוך אלבומה ה-12 חגיגה, על ידי חברת התקליטים אבי גואטה הפקות בע"מ.

השיר הגיע למקום השני במצעד של רשת ג'.

== רקע וכתיבה ==
השיר נכתב על ידי מירית שם אור, הולחן על ידי צביקה פיק והופק על ידי יעקב למאי. את הקליפ שיצא עבור הסינגל, צילמה שרית חדד ברומניה, בפילם, לראשונה בתולדות התעשייה הישראלית.

בנוסף לכך, נכלל הקליפ של השיר באלבום הדי וי די רק אהבה תביא אהבה – ההופעה בקיסריה, שיצא בשנת 2004.

== וידאו קליפ ==
הווידאו קליפ המלא שצולם עבור השיר בוים על ידי טל פיטל שגם ביים את הקליפ של "חגיגה", ופורסם לראשונה ביוטיוב ב-26 באוגוסט 2010. בקליפ ניתן לראות את שרית חדד, כשהיא לבושה כלוחמת. בסוף הקליפ, ניתן לראותה כשהיא יורה באקדח.

הקונספט של הקליפ הוא מלחמה, בו משלובים כלי נשק שונים ותלבושות קרביות שונות.
הקליפ צולם ברומניה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי מירית שם אור
קטגוריה:שירים שהולחנו על ידי צביקה פיק
קטגוריה:שירים שהופקו על ידי יעקב למאי
אדריאן סמית' (אדריכל)

אדריאן ד. סמית (באנגלית: Adrian D. Smith; נולד ב-19 באוגוסט 1944) הוא אדריכל אמריקני שתכנן רבים מהמבנים הבולטים בעולם כולל המבנה הגבוה ביותר, בורג' ח'ליפה שבדובאי והמבנה שעתיד להיות גבוה ממנו - מגדל ג'דה, שבערב הסעודית. הוא היה גם האדריכל הבכיר שתכנן את מגדל טראמפ בשיקגו, אילינוי; בניין ג'ין מאו בשנחאי, ומגדל זיפנג בנאנג'ינג, סין.

== השכלה ==
סמית' החל את לימודיו לתואר ראשון באדריכלות באוניברסיטת טקסס A&M, אך עבר ב-1967 לעבוד במשרד האדריכלים סקידמור, אווינגס ומריל (SOM) וסיים את התואר מאוחר יותר, באוניברסיטת אילינוי בשיקגו בשנת 1969.

== הקריירה ==
ב-2006, סמית' יהודי במקור הקים יחד עם גורדון היל חברת אדריכלות בשם אדריאן סמית' + גורדון גיל אדריכלות (AS+GG), המתמחה באדריכלות בעלת ביצועים גבוהים, צריכת אנרגיה יעילה ובת-קיימא.

==קישורים חיצוניים==

קטגוריה:אדריכלים מודרניסטים
קטגוריה:בוגרי אוניברסיטת אילינוי בשיקגו
קטגוריה:בוגרי אוניברסיטת טקסס A&M
קטגוריה:אמריקאים שנולדו ב-1944
אירוויזיון לרוקדים צעירים 2017

האירוויזיון לרוקדים צעירים 2017 היא התחרות ה-15 של האירוויזיון לרוקדים צעירים. צ'כיה אירחה את האירוויזיון במרכז הקונגרסים של פראג .

== פורמט ==
המשתתפים שנבחרו הם רקדנים לא-מקצועיים בין גילאי 16 ל-21. הריקוד של כל משתתף נבחר ומוכן מספר שבועות לפני התחרות.

=== השופטים ===
המנצח נבחר לאחר הצבעת השופטים. השופטים שהצביעו הם:
* צ'כיה – דריה קלימנטובה
* שוודיה – אמברה סוצי
* ישראל – איציק גלילי

== מדינות משתתפות ==
{| class="sortable wikitable"
|-
! סדר
! מדינה
! אמן
! ריקוד
! כוריאוגרף
! תוצאה
|-
| 01
| נורווגיה
| אנה לואיז אמונדסן
| "These Days"
| טיין אריקה אפאס
|לא העפילה לדואט הגמר
|-
| 02
| גרמניה
| דנילה קפוסטין
| "Desde Otello"
| גויו מונטרו
|לא העפיל לדואט הגמר
|-
| 03
| מלטה
| דניס בוטיגיג
| "Q.W."
| ג'ולין טאבונה
|לא העפיל לדואט הגמר
|-
| 04
| פורטוגל
| רחל פיידלגו
| "Esquiva"
|מריוס פטיפה
|לא העפילה לדואט הגמר
|- style="font-weight:bold; background:NavajoWhite;"
| 05
| פולין
| פאולינה בידז'נסקה
| "La Certa"
| ג'ייסק פרזבלובסקי
|העפילה לדואט הגמר
|- style="font-weight:bold; background:NavajoWhite;"
| 06
| סלובניה
| פטרישיה קרנקוביץ
| "Disintegration"
| פטרישיה קרנקוביץ
|העפילה לדואט הגמר
|-
| 07
| שוודיה
| כריסטופר קולינס
| "Solo-X"
| סייג מודיך
|לא העפיל לדואט הגמר
|-
| 08
| צ'כיה
| מיכאל ואך
| "Monologue"	
| מיכאל וך ולנקה חאלאסובה
|לא העפיל לדואט הגמר
|}

=== דואט הגמר ===
{| class="sortable wikitable" style="width:50%;"
|-
! מדינה
! אמן
! ריקוד
! תוצאה
|- style="font-weight:bold; background:silver;"
| סלובניה
| פטרישיה קרנקוביץ
| "Disintegration"
| מקום 2
|- style="font-weight:bold; background:gold;"
| פולין
| פאולינה בידז'נסקה
| "La Certa"
| זוכה
|}

== מדינות אחרות ==
=== מדינות שפרשו מהתחרות ===
* סלובקיה – ב-6 ביוני 2017, רשת השידור הסלובקית RTVS הודיעה שהיא פורשת מהתחרות.
* אוקראינה – ב-22 בדצמבר 2016, רשת השידור האוקראינית NTU הודיעה שהיא לא תחזור בתחרות לשנה זו כי היא מתכוננת לאירוח אירוויזיון 2017. אוקראינה פעם אחרונה השתתפה ב-2013.
* הולנד – ב-2 בפברואר 2017, רשות השידור ההולנדית NTR הודיעה שהיא פורשת מהתחרות.
* אלבניה – רשת השידור האלבנית RTSH הודיעה שהיא פורשת מהתחרות.
=== מדינות שהשתתפו בעבר אך לא בשנה זו ===
* לטביה – ב-16 בדצמבר 2016, רשת השידור בלטביה LTV הודיעה שהיא לא תחזור לתחרות בשנה זו. לטביה פעם אחרונה השתתפה ב-2005.
* פינלנד – ב-4 בנובמבר 2016, רשת השידור הפינלנדית Yle הודיעה שהיא לא תחזור לתחרות בשנה זו. פינלנד פעם אחרונה השתתפה ב-2005.
* אוסטריה – ב-4 בנובמבר 2016, רשת השידור האוסטרית ORF הודיעה שהיא לא תחזור לתחרות בשנה זו. אוסטריה פעם אחרונה השתתפה ב-2001.

=== מדינות שלא השתתפו בעבר ===
* סן מרינו – ב-11 בינואר 2017, רשות השידור בסן מרינו San Marino RTV הודיעה שהיא לא תעשה את הופעת הבכורה שלה.

== קישורים חיצוניים ==
* 
==הערות שוליים==

2017
קטגוריה:פראג: תרבות
קטגוריה:פראג: היסטוריה
קטגוריה:2017
אור (שיר של שרית חדד)

"אור" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור בספטמבר 2004, כסינגל הרביעי מתוך אלבומה ה-12 חגיגה, על ידי חברת התקליטים אבי גואטה הפקות בע"מ.

השיר הגיע למקום השביעי במצעד של רשת ג'.

== רקע וכתיבה ==
השיר נכתב על ידי הנרי, הולחן על ידי הנרי והופק על ידי יעקב למאי, שהפיק גם את הסינגל הקודם, "רק אתה". השיר הוא מעין בלדה ים-תיכונית, בו חדד מסבירה לבן אדם מסוים על משהו שעתיד לקרות.

בנוסף לכך, נכלל השיר באלבומה ה-17, שרית חדד - האוסף השקט, שיצא בשנת 2008.

== וידאו קליפ ==
הווידאו קליפ המלא שצולם עבור השיר, פורסם לראשונה ביוטיוב ב-24 בספטמבר 2009. הקליפ הוא בעצם הופעה שהתקיימה בקיסריה. את ההופעה העלתה חדד בספטמבר 2009 ליוטיוב, והיא תפקדה כקליפ הרשמי של השיר.

ההופעה נכללה בדי וי די חגיגה - ההופעה בקיסריה, שיצא בשנת 2005.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי יעקב למאי
השריקה של התנועה

השריקה של התנועה היא תוכנית טלוויזיה תיעודית ישראלית ששודרה בטלוויזיה החינוכית הישראלית. התוכנית שודרה בין 20 ביוני 2018 עד 23 ביולי 2018.

== עלילה ==
"השריקה של התנועה" היא סדרת טלוויזיה תיעודית ישראלית העוקבת אחר סיפורן של תנועות הנוער בישראל, מציגה מבט מפוכח ומורכב על התפקיד המרכזי של תנועות הנוער בעיצוב הנעורים והחברה הישראלית, חברויות אמת, סוציאליזם תמים ואהבות ראשונות, לצד האידאולוגיות הגדולות והפוליטיקה הקטנה.

בעוד גיבורי הסדרה, חניכי תנועות הנוער מאז וגם היום, מתרפקים על רגעי הקסם של הנעורים בתנועה, צפים ועולים גם פצעי הבגרות המבצבצים דרך המדורה ושרוך החולצה המגויסת. סיפורי ההתבגרות האישיים של הדמויות הופכים בסדרה לסיפור ההתבגרות של החברה הישראלית ומעלים שאלות בנוגע למהו נוער, מה ראוי שיהיה תפקידו בחברה ומה סוד הצלחתן של תנועות מסוימות וכישלונן של תנועות אחרות עם חגיגות מאה שנה להיווסדן.

== פרקים ==
=== עונה ראשונה ===
{| class="wikitable plainrowheaders" style="text-align:center;"
! scope="col" style="background:#116611; color:#FFFFFF;" |מספר הפרק
! scope="col" style="background:#116611; color:#FFFFFF;" |שם הפרק
! scope="col" style="background:#116611; color:#FFFFFF;" |תאריך שידור מקורי 
|-
|1
|"היינו ילדים"
|20 ביוני 2018
|-
|2
|"שקיעתה של הזריחה"
|26 ביוני 2018
|-
|3
|"הנני"
|5 ביולי 2018
|-
|4
|"צעירים לנצח"
|12 ביולי 2018
|-
|5
|"על קו הזינוק"
|23 ביולי 2018
|}

== ראו גם ==
* אחת שיודעת
* תריץ אחורה
* חדשות מהעבר

== קישורים חיצוניים ==
* 
* 

קטגוריה:סדרות טלוויזיה תיעודיות ישראליות
קטגוריה:הטלוויזיה החינוכית הישראלית - תוכניות תעודה
קטגוריה:תנועת נוער
קטגוריה:סדרות טלוויזיה ישראליות שעלו לשידור בשנות ה-2010
בושם צרפתי

"בושם צרפתי" הוא סינגל שהוקלט על ידי הזמרת הישראלית שרית חדד. השיר יצא לאור בדצמבר 2005, כסינגל השני מתוך אלבומה ה-13 מיס מיוזיק, על ידי חברת התקליטים אבי גואטה הפקות בע"מ.

השיר הגיע למקום ה-4 במצעד של רשת ג', ה-3 במצעד של גלגלצ. בשנת 2006 קיבל הסינגל את תואר "רינגטון הזהב" על 20,000 הורדות.

== רקע וכתיבה ==
השיר נכתב על ידי זאב נחמה, הולחן על ידי נחמה ותמיר קליסקי והופק על ידי שי ראובני. ב-12 באוגוסט 2012, פרסמו מאקו את גרסתה של הדר עמרם לשיר. עמרם הופיעה עם גרסה זו בתוכנית "כוכב נולד".

יוסי חרסונסקי סקר את השיר ואמר כי הפקתו בדומה לשאר השירים מתוך האלבום טובה.

== וידאו קליפ ==
הווידאו קליפ המלא שצולם עבור השיר בוים על ידי טל פיטל, ופורסם לראשונה ביוטיוב ב-26 באוגוסט 2010. הקליפ מציג את חדד תחילה, מחוץ לבניין משרדים. לאחר מכן, ניתן לראות את תוך הבניין ואת המשרד בו מתמקד הקליפ.

נכון ל-16 באוגוסט 2018, מונה הצפיות של האודיו והקליפ שפורסמו עבור השיר, עומדים על למעלה מ-600 אלף צפיות.

== מיקומי שיא ==

== נתוני מכירות ==
{| class="wikitable"
!מדינה
!תואר
!מכירות
|-
!ישראל (IFPI)
|זהב
|20,000
|}

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירים שהופקו על ידי שי ראובני
קטגוריה:שירים על נשיקות
אירוויזיון למקהלות 2017

האירוויזיון למקהלות 2017 היא התחרות ה-1 של האירוויזיון למקהלות. לטביה אירחה את האירוויזיון הזה בארנה ריגה.

== פורמט ==
המדינות החברות באיגוד השידור האירופאי זכאיות להתחרות בתחרות זו. לכל מדינה מתחרה, יש מקהלה שהיא הנציגה של אותה מדינה. כל אחת מהמקהלות מבצעת קטע מקהלה שנמשך לא יותר מ-6 דקות. כל קטע יכול לכלול לפחות יצירה מוזיקלית אחת. אבל, כל יצירה חייבת להכיל השפעה לאומית או אזורית מהמדינה המשתתפת.

=== השופטים ===
המנצח נבחר לאחר הצבעת השופטים. השופטים שהצביעו הם:
* לטביה - אלינה גרנקה
* הממלכה המאוחדת - ג'ון ראטר
* שווייץ - ניקולס פינק

== מדינות משתתפות ==
{| class="sortable wikitable" style="font-size:95%; text-align: right;"
|-
! סדר
! מדינה
! מקהלה
! שירים
! שפה
! מיקום
|-
| 1
| אסטוניה
| מקהלת הנשים האסטוניות
| "Absolute Tormis"
|אסטונית
| -
|-
| 2
| דנמרק
| המקהלה האקדמית של אורהוס
| "I Seraillets Have" / "Wiigen-Lied"
|דנית
| -
|-
| 3
| בלגיה
| הפסטורו
| "Dans la troupe" / "Ensemble"
|צרפתית
| -
|-
| 4
| גרמניה
| מקהלת הג'אז של פרייבורג
| "African Call" / "Palettes"
|שפה מתוכננת / גרמנית
| -
|- style="font-weight: bold; background: gold;"
| 5
| סלובניה
| כרמן מאנה
| "Ta na Solbici" / "Adrca" / "Aj, zelena je vsa gora"
|סלובנית
| 1
|-
| 6
| הונגריה
| מקהלת הגברים של ברטוק בלה
| "Karádi nóták"
|הונגרית
| -
|- style="font-weight:bold; background:silver;"
| 7
| ויילס
|מקהלת הנשים
| "O, Mountain, O" / "Mil harddach" / "Wade in the Water"
|צ'כית / ולשית / אנגלית
| 2
|-
| 8
| אוסטריה
| הארדצ'ויר לינץ
| "Ave Maria" / "I tua wos i wü" / "Rah"
|לטינית / גרמנית / אנגלית
| -
|- style="font-weight:bold; background:#CC9966;"
| 9
| לטביה
| ספיגו
| "Grezna saule debesīs" / "Es čigāna meita biju"
|לטבית
| 3
|}

== מדינות אחרות ==
* נורווגיה - ב-5 בספטמבר 2016, רשות השידור הנורווגית NRK הודיעה שלא תעשה את הופעת הבכורה שלה בגלל שקיימת תחרות אחרת Let the Peoples Sing שהפורמט שלה דומה לפורמט של התחרות.
* שוודיה - ב-29 במאי 2017, רשות השידור השוודית SVT הודיעה שלא תעשה את הופעת הבכורה שלה.

== קישורים חיצוניים ==

* 

==הערות שוליים==

2017
קטגוריה:ריגה: היסטוריה
קטגוריה:2017 במוזיקה
פדרציית הכדורגל של מקדוניה הצפונית

פדרציית הכדורגל של מקדוניה (במקדונית: Фудбалска Федерација на Македонија או בראשי תיבות: ФФМ) היא הגוף המנהל את פעילות הכדורגל במקדוניה. ההתאחדות נוסדה בשנת 1926 ומשרדיה נמצאים בסקופיה בירת מקדוניה. הפדרציה אחראית על ניהול והפעלת ליגת העל המקדונית, ליגות המשנה, הגביע המקדוני והנבחרות הלאומיות.

==היסטוריה==
התאחדות הכדורגל של מקדוניה נוסדה ב-18 בדצמבר 1926 באספה כללית שהתקיימה במסעדת "החייל האלמוני". ההתאחדות נוסדה מחדש לאחר סיום מלחמת העולם השנייה. בתחילה הייתה ההתאחדות חלק מהתאחדות הספורט של העיר סקופיה. ב-16 באוגוסט 1948 הופרדה התאחדות הכדורגל כגוף עצמאי משאר תחומי הספורט. ב-14 באוגוסט 1949 נוסדה ההתאחדות מחדש כגוף של כלל המדינה. עד לשנת 2002 נקרא הגוף בשם התאחדות הכדורגל של מקדוניה (באנגלית: Football Association of Macedonia, במקדונית: Фудбалски Сојуз на Македонија). החל משנת 2002 שונה שמה לפדרציית הכדורגל של מקדוניה (באנגלית: Football Federation of Macedonia, במקדונית: Фудбалска Федерација на Македонија)

==נשיאי ההתאחדות==
{| class="wikitable"
|- style="background:#ccc;"
!נשיא
!שנות כהונה
|-
|ליוביס איבנוב-דזינגו||1993–1999
|-
|למבה ארנודוב ||1999–2002
|-
|חרלמביה חאג'י-ריסטסקי ||2002–2012
|-
|אילצ'ו גיורגיוסקי ||2012–הווה
|}

==קישורים חיצוניים==
* 

קטגוריה:מקדוניה הצפונית: כדורגל
מקדוניה
משכן שילה (עלון שבת)

משכן שילה הוא עלון שבת היוצא לאור על ידי 'עמותת משכן שילה', אשר פעילה בגן יבנה וסביבתה. העמותה הוקמה בשנת תשס"ה על ידי משפחת סעידי וזמן לא רב אחר כך החל הגיליון לצאת לאור. ממאפייניו הבולטים הם תמונות רבנים שמעטרות את צידי הדפים, ושירי שבת המודפסים בתחתיתם ותמונות מעוצבות.

==מבנה העלון ומרכיביו==
העלון מודפס ב-64 עמודי צבע מלא (בגודל A4) על נייר כרומו, והוא כולל דברי תורה, הגות, הלכה, מוסר ויראת שמים, חידונים, סיפורים (קצרים ובהמשכים), קומיקסים ועוד.

הגיליון הוא כעין חוברת לימוד, כשבחציו הראשון בעיקר דברי התורה, ההגות וההלכה, ובחציו השני סיפורים ומיניהם וחידונים.

הגיליון משמר את המורשת ההלכתית של יהדות עדות המזרח ותימן בכך שמפרסם ליקוטים מדבריהם שאינם מצויים, אך מתפרסמים בו גם דברי רבנים מעדות אחרות. פינת הלכה בלווי חידות (מתוך כתבי הרב עובדיה יוסף), כותב הרב בנימין חותה.

מדור אחד מרכז דברי תורה קצרים, דבר תורה אחד לכל אחת מסעודות השבת. לידו מדור המרכז הלכות קצרות, לכל אחת מסעודות השבת.

בגיליון מספר סיפורי קומיקס בהמשכים, ע"פ סיפורי הרב אהרן מרגלית, נתנאל ובת-אל אפשטיין ועוד.

הגיליון מכיל "סיפורי צדיקים" קצרים, המיועדים (לפי הכתוב בגיליון) לקריאה לילדים לפני השינה, בכל גיליון סיפור לכל אחד מלילות השבוע.

==הפצה==
בשונה מעלוני בית הכנסת, במשכן שילה אין פרסומות והמימון בא בעיקר מתרומות, וגם מהקדשות שמודפסות בתחתית כל עמוד ובשני העמודים שבסוף הגיליון (לעילוי נשמה, לרפואה ועוד).

לגיליון אין מינוי, אלא מפיצים. אנשים המעוניינים להפיץ את הגיליון בשכונתם, תורמים למערכת הגיליון סכום סמלי ומקבלים בכל שבוע מספר גליונות לחלוקה.

הגיליון נפוץ בישראל, ונשלח גם למדינות מסוימות בחו"ל.

==קישורים חיצוניים==
* מספר קובצי "משכן שילה" לדוגמה ניתן להוריד [https://app.box.com/s/b1jc5u6r94l7bfhas1a03evamntoiur4?page=1 כאן].
* [https://www.kolhalashon.com/New/Ravs.aspx?Lang=Hebrew&RavID=-1&ROrder=-1&FID=331725&HideMenus=False משכן שילה] באתר קול הלשון

קטגוריה:ישראל: כתבי עת תורניים
קטגוריה:עלוני שבת
רומן אבראן

רומן אבראן (בצרפתית: Romain Habran; נולד ב-14 ביוני 1994) הוא כדורגלן צרפתי המשחק בעמדת הקשר בהפועל עפולה.

==קריירה==
אבראן התחיל את הקריירה שלו במחלקת הנוער של פריז סן-ז'רמן ובגיל 18 הצטרף לקבוצת המילואים.

בקיץ אבראן הושאל לסושו מהליגה הצרפתית השנייה. ב-2 באוגוסט 2014 אבראן ערך את הופעת הבכורה שלו בקבוצה בהפסד 1-0 לאורלאן. ב-1 במאי 2015 אבראן הבקיע את שער הבכורה שלו בקבוצה בהפסד 3-2 לניור. עונה לאחר מכן הושאל לסטאד לאוואל ובעונה שאחריה לבולון.

ב-7 בינואר 2018 אבראן עזב את צרפת וחתם רויאל אנטוורפן מליגת העל הבלגית. ב-7 באפריל 2018 אבראן ערך את הופעת הבכורה שלו בקבוצה בהפסד 4-0 לסנט טרוידן.

ב-15 באוגוסט 2018 אבראן חתם במ.ס. אשדוד מליגת העל.

ב-18 ביולי 2019 אבראן חתם בז'ימנסטיק טרגונה מהליגה הספרדית השנייה. ב-31 בינואר 2020 חתם אבראן במלייה. ב-14 בינואר 2021 חתם בסודובה הליטאית.

ב-27 בינואר 2022 חתם בהפועל עפולה מהליגה הלאומית.

==קישורים חיצוניים==

==הערות שוליים==

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני סושו
קטגוריה:כדורגלני לאוואל
קטגוריה:כדורגלני בולון
קטגוריה:כדורגלני רויאל אנטוורפן
קטגוריה:כדורגלני מועדון ספורט אשדוד
קטגוריה:כדורגלני ז'ימנסטיק טרגונה
קטגוריה:כדורגלני סודובה מריאמפולה
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:ספורטאים צרפתים בבלגיה
קטגוריה:ספורטאים צרפתים בישראל
קטגוריה:ספורטאים צרפתים בספרד
קטגוריה:ספורטאים זרים בליטא
קטגוריה:צרפתים ממוצא מרטיניקי
קטגוריה:צרפתים שנולדו ב-1994
חמת לבן-נקודות

חמת לבן-נקודות (שם מדעי: Torquigener albomaculosus) הוא מין של דג ממשפחת הנפוחיתיים שבסדרת הנפוחיתאים שהתגלה בשנת 2014. הדג מצוי במי האוקיינוס השקט סביב איי ריוקיו שביפן ועד לחופי האי היפני אממי אושימה (Amami Ōshima).
== מאפיינים ==
אורכו של דג זה עד 12 ס"מ, ראשו וגופו חומים עם גב בעל כתמים לבנים, ובטן לבנה-כסופה וגם מנומרת. הדג חי עד לעומק 27 מטר מתחת המים, בקרבה לקרקעית הים החולית.

זכרי הדג יודעים לייצר קנים מעוגלים בקוטר של שני מטרים בחולות על ידי חפירה בעזרת לסתותיהם ויצירת אזור מוגבה מעט מעל הקרקע בצורה מורכבת. הקנים הללו נמצאו על הקרקעית כבר ב-1995, אך עד 2014 לא התגלה הדג שייצר אותם. מטרת הקנים הוא למשוך את הנקבות, אך הן לא מטילות בהם ביצים. הנקבות מתרשמות מגודלו של הקן וגם מהיכולת להביא גרגירי חול זעירים אליו.

דג זה צולם בסדרה "סיפור החיים", מאת דייוויד אטנבורו שהגדיר את הדג "האמן הגדול ביותר בממלכת החיות", עקב יצירתו המרשימה מבלי שימוש בגפיים. גם הארגון "International Institute for Species Exploration" שם את הדג כאחד מ-10 המינים החשובים ביותר שהתגלו ב-2014.

== קישורים חיצוניים ==

== הערות שוליים<ref></ref> ==

קטגוריה:נפוחיתיים
קטגוריה:דגי האוקיינוס השקט
סמדר נאוז

סמדר נאוז (נולדה ב-28 באפריל 1978) היא אסטרופיזיקאית ישראלית אמריקנית, זוכת פרס אנני ג'אמפ קאנון לאסטרונומיה לשנת 2015. היא חוקרת בתחום הקוסמולוגיה והיווצרות כוכבי לכת חוץ-שמשיים.

== ביוגרפיה ==
נאוז נולדה בשנת 1978 בירושלים, גדלה בישראל. אהבתה לאסטרופיזיקה התפתחה עם צפייה במסע בין כוכבים עם אימה ואחותה הצעירה

למדה במכון רקח של אוניברסיטה העברית וסיימה תואר ראשון בפיזיקה בשנת 2002, ותואר שני בהצטיינות יתרה תחת הנחייתו של פרופסור ניר שביב, כאשר חקרה את מבנה גלקסיית שביל החלב. במהלך התואר הראשון עבדה במקביל במוזיאון המדע בירושלים והשתתפה בפרויקט קידום נשים במדע.

בשנת 2010 השלימה דוקטורט באוניברסיטת תל אביב. נושא המחקר שלה היה הדור ראשון של היווצרות גלקסיות, בהנחיית פרופסור רנן ברקנא.

נאוז השלימה פוסט דוקטורט תחת הנחיתו של עמיאל שטרנברג., ולאחר מכן קיבלה מלגת מטעם ארגון הIAU ע"ש פיטר ופטרישה גרובר ללימודי פוסט-דוקטורט באוניברסיטת נורת'ווסטרן במרכז הבינתחומי למחקר באסטרופיזיקה (CIERA). בשנת 2012 היא קיבלה את מלגת איינשטיין (Einstein Fellow) במכון לתאוריה ומחשוב במכון הרווארד-סמית'סוניאן לאסטרופיזיקה בקיימברידג' מסצ'וסטס.

נכון ל-2016 נאוז עובדת כפרופסור משנה בפקולטה לפיזיקה ואסטרונומיה באוניברסיטת קליפורניה בלוס אנג'לס.

== מחקרה ==
תרומתה של נאוז בתחום האסטרופיזיקה מגוונת כיוון שהיא חוקרת מספר נושאים. בתחילת הקריירה היא חקרה את ההיווצרות של הדור הראשון של גלקסיות לאחר המפץ הגדול. נאוז חוקרת את ההיווצרות הדינמית של כוכבי לכת חוץ שמשיים מסוג צדק חם.

נאוז פרסמה מאמרים רבים בכתבי עת מובילים, בניהם מאמר ב-Nature בנושא היווצרות ודינמיקה של מערכות עם צדק חם.

== פרסים והוקרה ==
* פרס אנני ג'אמפ קאנון לאסטרונומיה -2015
* מלגת איינשטיין המוענקת על ידי נאס"א, 2012
* פרס לאומי לפוסט-דוקטורט לקידום נשים במדע, המוענק על ידי מכון ויצמן למדע, 2009-2011
* מלגת פיטר ופטרישיה גרובר מטעם ארגון הIAU ב-2010.
* מלגת דן דוד 2009 לחוקר בתחום "אסטרופיזיקה – ההיסטוריה של היקום"
* בית הספר לפיזיקה ואסטרונומיה, פרס על הישגים יוצאי דופן, הוענק על ידי אוניברסיטת תל אביב, 2006

==קישורים חיצוניים==

* 

* [https://www.youtube.com/watch?v=axOhHIFhFTE Post formation Dynamical Evolution of Exoplanet Systems — Smadar Naoz (UCLA) 2015] הרצאה שנתנה במסגרת Sagan Exoplanet Summer Workshop
* [https://www.youtube.com/watch?v=7glbXfsRRmY Smadar Naoz, "Gas in the First Generation of Galaxies"], בסדנת קוסמולוגית מימן, שנערכה בין 18–20 במאי 2011, במכון Institute for Theoretical, Atomic and Molecular and Optical Physics Harvard-Smithsonian Center for Astrophysics, Cambridge, Massachusetts
* 

== הערות שוליים ==

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:פיזיקאיות ישראליות
קטגוריה:זוכות פרס אנני ג'אמפ קאנון
קטגוריה:סגל אוניברסיטת קליפורניה בלוס אנג'לס
קטגוריה:אסטרופיזיקאיות
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
Rumpler Tropfenwagen

Rumpler Tropfenwagen היא מכונית סלון שיוצרה על ידי המהנדס האוסטרי Edmund Rumpler שעמד בראש חברת "Rumpler", אשר יוצרה בין השנים 1921–1925 באוסטריה

יוצרו 90 יחידות

=="Rumpler Tropfenwagen"==
* 4 גלגלים סימטריים
* 1 דלת כניסה בכל צד
* 3 חלונות צד גדולים
* מערכת היגוי – במרכז הדשבורד (לוח מחוונים)
* מקדם גרר – 0.28
===תצורות===
* סלון
* סלון – קבריולה

===סוגי מנועים===
* מנוע "W engine" (מנוע מרכזי)
* מנוע "Overhead valve engine" (מנוע מרכזי)

== תמונות ==
<gallery mode="packed" heights="140">
קובץ:Rumpler-Tropfenwagen.JPG | דגם "Rumpler Tropfenwagen"
קובץ:Rumpler Tropfenwagen Front.jpg | דגם "Rumpler Tropfenwagen"
קובץ:Rumpler Tropfenwagen.jpg | דגם "Rumpler Tropfenwagen"
קובץ:Rumpler-Tropfenwagen - rechte Tür - Verkehrszentrum.JPG | דגם "Rumpler Tropfenwagen" – מבט לתא הנהג
קובץ:Rumpler Tropfenwagen 03.jpg | דגם "Rumpler Tropfenwagen" – מבט לתא הנהג
קובץ:Rumpler Tropfenwagen 02.jpg | דגם "Rumpler Tropfenwagen"
</gallery>

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות מנוע מרכזי
קטגוריה:דגמי מכוניות שהושקו ב-1921
קטגוריה:כלי רכב המיוצרים באוסטריה
AntiX

אנטיקס לינוקס (באנגלית: AntiX Linux) היא הפצת גנו/לינוקס עם מערכת ניהול חבילות מבוססת Xfce. ההפצה פותחה על מנת לספק מענה ראוי למחשבים בעלי חומרה חלשה ומכילה ממשק משתמש פשוט, יעיל וחסכוני במשאבים.

אנטיקס מבוססת על הפצת MEPIS ושוחררה בתאריך 9 ביולי 2007 (גרסה 6.5).

ההפצה דורשת זיכרון וירטואלי בנפח 128 מגה בייט ודיסק קשיח בגודל של 1024 מגה בייט.

המערכת מופצת כשעליה מותקנות מראש תוכניות רבות כגון: תוכנת המסרים HexChat, דפדפן האינטרנט Iceweasel, חבילת יישומים משרדיים ועוד.

== רשימת גרסאות ==
צוות הפיתוח שחרר 16 גרסאות אל השוק, להלן 6 הגרסאות האחרונות:
{| class="wikitable"
! תאריך יציאה
! גרסה
|-
|23.3.2015
|MX-14.4
|-
|30.6.2015
|14
|-
|24.12.2015
|MX-15
|-
|26.6.2016
|16
|-
|24.10.2017
|17
|-
|18.3.2018
|17.1
|}

== ראו גם ==
* Linpus Linux
* Kuki Linux
* SparkyLinux
*Austrumi Linux

== קישורים חיצוניים ==

* 
* [https://distrowatch.com/table.php?distribution=antix עמוד ההפצה באתר Disrowatch] 

קטגוריה:הפצות של GNU/לינוקס
קטגוריה:תוכנה חופשית
גוד פארם

חנות גוד פארם בשכונת [[תל חנן בעיר נשר, יוני 2023]]
גוד פארם בע"מ היא רשת שיווק ישראלית המוכרת מוצרי טיפוח, קוסמטיקה, מוצרים לתינוקות, מוצרי ניקיון ותרופות ללא מרשם רופא. בשנת 2023 הרשת החלה לשלב בסניפיה גם בתי מרקחת.

==היסטוריה==
הרשת נוסדה בשנת 2016 על ידי שני שותפים ישראלים: אדם פרידלר ואוהד סנדלר. אסטרטגיית המחירים של הרשת הייתה עם כניסתה מכירת מוצרים במחיר קבוע של עד עשרה שקלים לפריט, ללא קיום מבצעים. סניפה הראשון של הרשת נפתח ברחוב המלך ג'ורג' בתל אביב ביולי 2016. 

ברשת נמכרים מוצרי טואלטיקה, מוצרים לתינוקות, מוצרי ניקיון ותרופות ללא מרשם רופא. תרופות הדורשות מרשם רופא לא נמכרו ברשת, אך החל מ-2023 החלה הרשת לשלב בית מרקחת במספר מסניפיה. הרשת השיקה מותג פרטי משלה הנקרא Good. חלק מן המוצרים הנמכרים בגוד פארם נמכרים בה ביבוא מקביל. שטח סניפיה של הרשת קטן בהשוואה למתחרותיה, רשתות הפארם הגדולות סופר פארם ו-Be.

בשנת 2018 רכש איש העסקים רמי לוי 50.01% מן הרשת בתמורה ל-16 מיליון ש"ח. לאחר הרכישה הכריזה הרשת על תוכנית התרחבות. היא גדלה תוך חמש שנים מ-9 סניפים לכ-50 סניפים בפריסה ארצית, בין נהריה בצפון לבאר שבע בדרום.

בינואר 2021 הודיעה הרשת על תוכנית לביצוע הנפקה ראשונה לציבור של מניותיה ב, לפי שווי שוק של 400 מיליון שקל.

באפריל 2023 רכשה "גוד פארם" את רשת מכוני הכושר "שר פיטנס", הפועלת מאז כחברת בת שלה

==קישורים חיצוניים==

* 
* 
* 

==הערות שוליים==

קטגוריה:רשתות שיווק בישראל
קטגוריה:בתי מרקחת
קטגוריה:ישראל: חברות שהוקמו ב-2016
קורידורס לוקסוזונוס

קורידורס לוֹקסוֹזוֹנוּס (שם מדעי: Corydoras loxozonus) הוא דג מים מתוקים טרופי ממשפחת הקוריסיים שבסדרת השפמנונאים. 

הוא חי בטבע בנחלים בדרום אמריקה, בעיקר באגן נהר מטא בקולומביה. הדג מוספר מספר פעמים בשיטת ה-"C-Numbers" - שיטת מיספור של דגי קורידורס שפותחה על ידי מגזין DATZ הגרמני בשביל ליצור שיטת סיווג נוחה לדגי נוי, כל דג מקבל מספר סידורי ואת האות 'C' (האות הראשונה של Corydoras) -, דג זה קיבל את המספרים  "C79", "C82", ו "C83".

אורכו של קורידורס לוקסוזונוס נע בין 5-6 סנטימטר. הוא חי באקלים טרופי במים בטווח חומציות של 6.0 - 8.0 pH, קשיות מים של 2-25 GH, וטווח טמפרטורות של 21 – 24 °C. תזונת הדג מתבססת על תולעים, סרטנים, חרקים, ומזון מהצומח. הוא מטיל ביצים בצמחייה צפופה והמבוגרים אינם שומרים על הביצים. הנקבה מחזיקה 2-4 ביצים בין סנפיר האגן שלה, שם הזכר מפרה אותן במשך כ- 30 שניות. לאחר מכן הנקבה שוחה למקום מתאים, שם היא מטילה את הביצים. הזוג חוזר על תהליך זה עד שכ- 100 ביצים  מופרות.

== ראו גם ==
*קוריסיים
*קורידורס סטרביי

== קישורים חיצוניים ==

* [https://www.planetcatfish.com/common/species.php?species_id=779/ קורידורס לוקסוזונוס] באתר planetcatfish

קטגוריה:קורידורס
קטגוריה:דגי נוי
קטגוריה:ברזיל: דגי מים מתוקים
מקרלים

מַגּוֹבָן הָדִּי (Rastrelliger kanagurta) מסננים את מזונם.]]
מקרלים או מקרלים אמיתיים (שם מדעי: Scombrini) הוא שבט של דגי גרם ממשפחת הקוליסיים.

ישנם דגים דומים המכונים בשם "מקרל" ביניהם: מיני קוליסיים אחרים (בייחוד בני השבט Scomberomorini), מיני צניניתיים (בעיקר דגי הטרכון), הקסגרמיים, גמפיליים ומינים מסדרת דמויי עמלץ המכונים "כרישי מקרל" (מכיוון שהם ניזונים מדגי מקרל).

דגי המקרל מצויים בכל הימים באזור הטרופי והסובטרופי. מרבית המקרלים הם דגי ים עמוק אך יש גם מינים החיים במים רדודים ונדוגים לצד מזחים.

לדגים אלה סנפירים בחלקי הגוף העליון והתחתון ולרוב הם מכוסים קשקשים קטנים מאוד המאופיינים בקשקשת קטנואידית - קשקשים שהשפה החופשית שלהם מחוספסת כמסרק, עם זאת לחלק ממיני המקרל אין קשקשת כלל.

==מיון==
*שבט מקרלים (Scombrini)
**סוג מַגּוֹבָן (Rastrelliger)
***מין Rastrelliger brachysoma
***מין Rastrelliger faughni
***מין מַגּוֹבָן הָדִּי (Rastrelliger kanagurta)
**סוג קוֹלְיָס (Scomber)
***מין Scomber australasicus
***מין Scomber colias
***מין Scomber indicus
***מין קוֹלְיָס כְּלַל-יַמִּי (Scomber japonicus)
***מין קוֹלְיָס אַטְלַנְטִי (Scomber scombrus)

הסוג סְקוֹמְבְּרָן (Scomberomorus) עבר לשבט Scomberomorini.

==ראו גם==
* טונה

==קישורים חיצוניים==

* [http://www.gma.org/fogm/Scomber_scombrus.htm מאמר מפורט על המקרל] 
* [http://www.newworldencyclopedia.org/entry/Mackerel הערך מקרל ב"אנציקלופדיית העולם החדש"] 
* [http://www.healthaliciousness.com/nutritionfacts/nutrition-comparison.php?o=15047&t=15052&h=15200&s=100&e=100&r=100 עובדות תזונתיות] 
* [https://web.archive.org/web/20090710033523/http://www.anglingcentre.net/macktext.html דיג מקרל] 

== הערות שוליים ==

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:דגי מאכל
קטגוריה:קולייסיים
קטגוריה:שבטי בעלי חיים
אסטרטגיות קוגניטיביות

אסטרטגיה קוגניטיבית היא כלי או תוכנית פעולה שמשמשת להוצאה לפועל של מטלה או להשגת מטרה. שימוש באסטרטגיות נעשה על ידי בני האדם על מנת להוציא לפועל תפקודי יום יום. האסטרטגיה מתייחסת ל"איך" של המטלה ויכולה להיות קשורה לאדם, למטלה או לסביבה. אסטרטגיה יכולה להיות מודעת או מופנמת, חיצונית ופנימית. נעשה באסטרטגיה שימוש בעת ביצוע מטלה חדשה, כאשר נתקלים בקושי או כאשר נעשה שינוי במטלה מוכרת. אסטרטגיה יכולה להיות ממוקדת למטלה ספציפית או כללית ולשמש למטלות שונות. לרוב נעשה שימוש במספר אסטרטגיות בו זמנית. 

תרגול חוזר והעלאת מודעות לשימוש באסטרטגיה ספציפית יכול להביא לשיפור בביצוע, גם אם הלמידה וההכללה מוגבלת. אסטרטגיות קוגניטיביות מוערכות על פי הוצאה לפועל, ואיכות השימוש באסטרטגיה. הוצאה לפועל של אסטרטגיות - האם האדם יוזם את הפעולה, משתמש בה באופן מלא ומצליח להשתמש במספר אסטרטגיות בו זמנית. איכות השימוש באסטרטגיה - מהי רמת המאמץ הנדרש על מנת להוציא לפועל את האסטרטגיה, מהי תכיפות השימוש באסטרטגיה והאפשרות לגמישות בעת הצורך. לדוגמה, שימוש תכוף באסטרטגיה שאינה יעילה לא יקדם את השגת המטרה ויהיה צורך בשינוי האסטרטגיה. 

== דוגמאות לאסטרטגיות קוגניטיביות ==
במאמרן משנת 2012 כתבו ג'ואן טוגליה, סילביה רוג'ר והלן פולטייקו, שלושתן מרפאות בעיסוק ממקומות שונים בעולם, מאמר מפתח בנושא האסטרטגיות הקוגניטיביות. הן מציגות רשימה נרחבת של אסטרטגיות קוגניטיביות, אלו הן מספר דוגמאות:

* אסוציאציות  - חיבור של מידע דומה, קטגוריות, מידע ישן לחדש או סמיכות פיזית
* יצירה של תרחיש מתוך מידע  כדי לייצר רצף
* שחזור של פעולה דומה שנעשתה כדי להפעיל אותה שוב
* הטרמה להתכונן לפני ביצוע פעולה, לחשוב מה יהיה
* תרגום של מידע מאופנים שונים, כתובים, דבורים או ויזואליים למידע יותר מאורגן או מקובץ
* שאילת שאלות עצמית שאלות מפתח שעוזרות בביצוע המשימה
* ארגון מחדש של המטלה כך שדברים או חלקים דומים יהיו יחד.
* פישוט של המטלה פירוק של המטלה לחלקים או הפחתה של שלבים לחלקים שניתן לבצע

== התערבות מבוססות אסטרטגיות ==
בריפוי בעיסוק מספר גישות התערבות בהן ישנה התייחסות לשימוש באסטרטגיות קוגניטיביות הן בשלב ההערכה והן בשלב ההתערבות. דוגמה לכך ניתן לראות במודל הדינאמי אינטראקטיבי שפותח על ידי ג'ואן טוגליה ועושה שימוש בביצוע העיסוקי על מנת לבחון את המודעות העצמית של האדם ביחס ליכולותיו התפקודיות והקוגניטיביות ואת האופן שבו הוא פועל. אופן הפעולה מתייחס לאסטרטגיות בהן האדם משתמש. 

לגישה זו כלים רבים שנועדו לבחון יכולות שונות ובהן את השימוש באסטרטגיות. זאת, לדוגמה על מנת להבין את היכולת לבצע קטגוריזציה (Toglia Category Assessment) או להשתמש באסטרטגיות לצורך זכירה (Contextual Memory Test). דוגמה נוספת היא הכלי - תכנון מערכת שבועית (תמ"ש) - אבחון שפותח על מנת לבחון כיצד קשיים בתפקודים הניהוליים משפיעים על יכולתו של האדם לבצע פעולות רב שלביות בחיי היומיום ולהשתתף בעיסוקים שונים. האבחון מדמה משימה של שיבוץ פגישות וסידורים בלוח תכנון שבועי על פי מידע שניתן לגבי כל פריט. ישנם מספר כללים אותם על הנבדק לשמור במהלך ביצוע המשימה. ביצוע המשימה נמדד על פי מדדים של דיוק, משך ביצוע ותכנון המטלה, שימוש באסטרטגיות - הן מבחינת כמות וסוג והן מבחינת יעילותן. 

גישה נוספת העושה שימוש באסטרטגיות קוגניטיביות היא גישת ה-CO-OP שפותחה על ידי הלן פולטייקו ומיועדת לילדים ומבוגרים. גישה זו מאפשרת רכישת מיומנויות דרך תהליך של שימוש באסטרטגיות וגילוי מונחה.

== הערות שוליים ==

קטגוריה:קוגניציה
קטגוריה:פסיכולוגיה חינוכית
קטגוריה:פסיכולוגיה קוגניטיבית
קטגוריה:אסטרטגיה
קטגוריה:התנהגות
דוד עמר

מליאת מועצת נשר 21 בפברואר 1972 - עומדים מימין לשמאל דוד עמר ולידו [[שמואל ריניש. יושבים שני מימין ישראל קלרטג באמצע יצחק רוט והשמאלי ביותר הוא ישראל קולס]]
דוד עמר (12 בדצמבר 1942 – 14 באוגוסט 2018) היה ראש המועצה המקומית נשר וראש עיריית נשר במשך 24 שנים.

==ביוגרפיה==
דוד עמר נולד בשנת 1942 עלה עם משפחתו לישראל בשנת 1955 והמשפחה התיישבה בספסופה. ב-1956 עברה המשפחה להתגורר בשכונת תל חנן בעיר נשר. בשנות ה-70 של המאה ה-20 היה יו"ר ועד העובדים של נמל חיפה וחבר מפא"י. ב-30 באוגוסט 1971 נבחר עמר לחבר בהנהלת מועצת נשר כנציג המערך במקומו של אדלשטיין שהתפטר מהמועצה. בהמשך עבר לליכוד.

בשנת 1989 נבחר לראש המועצה המקומית נשר מטעם הליכוד. הוביל את הפיכת היישוב לעיר ובספטמבר 1995 נשר הפכה לעיר בטקס שנכחו בו ראש הממשלה יצחק רבין, שמעון פרס, אהוד ברק ובנימין בן אליעזר. עמר המשיך לכהן כראש העירייה עד שנת 2013. בתקופת כהונתו הוקמה ביישוב שכונת רמות יצחק, על שמו של יצחק רוט ראש המועצה השני של נשר. עמר שגר בשכונת תל חנן עבר לגור בתחילת שנות ה-90 של המאה ה-20 לשכונת רמות יצחק.

בשנת 2013 החליט בתחילה לא להתמודד יותר לראשות העיר, ואחיו, משיח עמר, החליפו בראש רשימת הליכוד. בסופו של דבר התמודד עמר ברשימה עצמאית וקיבל 27.1% מהקולות.

בשנת 2017 עבר להתגורר ברשפון, סמוך לילדיו. נפטר ב-14 באוגוסט 2018 ונקבר בבית הקברות ברשפון.

אבי בניהו כתב על עמר לאחר פטירתו:
:ב־25 שנות כהונתו הוא הפך עיירת עולים רדומה בשיפולי הכרמל לעיר תוססת, מפותחת ומצליחה, שהפכה למודל חיקוי לערים אחרות בישראל. "אני כאן בשביל ילדי נשר", נהג לומר. אמר ועשה. ועוד איך עשה. הוא היה הראשון שהקים עם קרן רש"י מרכז לגיל הרך, הביא מחנכים ומנהלי חינוך וקידש את החינוך וההשכלה, בנה והרחיב, הקים מרכז ספורט, אזור תעשייה ועוד.

==הנצחה==
בדצמבר 2019 הוסב שמן של חטיבות הביניים ברחוב השיטה ברמות יצחק, על שמו של דוד עמר. האירוע התקיים בנוכחות ראובן ריבלין נשיא המדינה.

במרץ 2021 הונחה אבן פינה לבית כנסת חדש בשכונת רמות יצחק שיקרא "מגן דוד" על שמו של דוד עמר.

==קישורים חיצוניים==

* בועז כהן, [https://www.colbonews.co.il/haifa-news/39544/ ראש העיר נשר לשעבר דוד עמר הלך לעולמו], כלבו, 14 באוגוסט 2018

==הערות שוליים==

קטגוריה:ראשי מועצת נשר
קטגוריה:ראשי עיריית נשר
קטגוריה:ראשי רשויות מקומיות מטעם הליכוד
קטגוריה:ראשי ועד עובדים בישראל
קטגוריה:רשפון: אישים
קטגוריה:ישראלים שנולדו ב-1942
קטגוריה:ישראלים שנפטרו ב-2018
אוטו אלפלדט

אוטו אלפלדט (בגרמנית: Otto Elfeldt; 10 באוקטובר 1895 – 23 באוקטובר 1982), היה מפקד בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
אלפלדט נולד ב-10 באוקטובר 1895 בבאד זילצה, שהשתייכה לאימפריה הגרמנית. בשנת 1914 התגייס אלפלדט לצבא הגרמני הקיסרי, והצטרף לרגימנט הארטילריה ה-20, ולחם בשורותיו במהלך מלחמת העולם הראשונה. בשנת 1918 מונה לקצין מטה בקורפוס ה-14, ולקראת סוף המלחמה חזר לרגימנט הארטילריה ה-20. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף אלפלדט לרייכסווהר, ומילא בו תפקידי פיקוד ומטה. ב-1 בספטמבר 1935 הוא הועלה לדרגת מיור, וב-1 באפריל 1938 הועלה לדרגת אוברסט לוטננט. בסוף יולי אותה שנה הוא מונה לקצין מטה בקורפוס ה-14, וב-1 ביוני 1939 מונה לקצין מטה בOKH.

===מלחמת העולם השנייה===
עם פרוץ המלחמה מונה אלפלדט למפקד רגימנט הארטילריה ה-619, שהיה תחת פיקוד קבוצת ארמיות C, וב-25 באוקטובר 1939 מונה לקצין הארטילריה של קבוצת ארמיות A. ב-1 ביוני 1940 הוא הועלה לדרגת אוברסט, וב-1 בספטמבר 1940 הוא מונה לקצין מטה במפקדת הארטילריה בOKH. ב-26 בנובמבר 1942 הוא מונה למפקד הדיוויזיה ה-302, וב-1 בינואר 1943 הוא הועלה לדרגת גנרל מיור. ב-8 באוגוסט 1943 הוא הועלה לדרגת גנרל לוטננט, וב-17 בנובמבר 1943 הוענק לו עיטור הצלב הגרמני בזהב. ב-27 בדצמבר 1943 הוא מונה למפקד הדיוויזיה ה-47, ופיקד עליה במהלך הפלישה לנורמנדי, וב-30 ביולי 1944 הוא מונה למפקד הקורפוס ה-84. אלפלדט פיקד על הקורפוס בקרב פאלז, וב-20 באוגוסט 1944 הוא נפל בשבי האמריקני.

===לאחר המלחמה===
ב-20 בינואר 1948 שוחרר אלפלדט מהשבי, והתגורר בבאד שוורטאו עד למותו ב-23 באוקטובר 1982.

== קישורים חיצוניים ==
* [http://www.lexikon-der-wehrmacht.de/Personenregister/E/ElfeldtO-R.htm אוטו אלפלדט] באתר lexikon-der-wehrmacht בגרמנית

קטגוריה:אנשי צבא גרמנים במלחמת העולם הראשונה
קטגוריה:גנרלים בוורמאכט
קטגוריה:גרמנים שנשבו במלחמת העולם השנייה
קטגוריה:חיילי הרייכסווהר
קטגוריה:מעוטרי הצלב הגרמני בזהב
קטגוריה:מעוטרי צלב הברזל
קטגוריה:מפקדי גייסות גרמניה במלחמת העולם השנייה
קטגוריה:גרמנים שנולדו ב-1895
קטגוריה:גרמנים שנפטרו ב-1982
ישראל באירוויזיון 1974

ישראל השתתפה באירוויזיון 1974 עם השיר נתתי לה חיי בביצוע של להקת כוורת. התחרות התקיימה ב-6 באפריל בברייטון, בריטניה. זאת הייתה השתתפות השנייה של ישראל בתחרות הזמר של האירוויזיון.

== לפני האירוויזיון ==
=== בחירה פנימית ===
ועדה ברשות השידור בחרה בלהקת כוורת, בעקבות הצלחת האלבום סיפורי פוגי, לייצג את ישראל באירוויזיון 1974 עם השיר נתתי לה חיי.

== באירוויזיון ==
להקת כוורת הייתה ה-6 בסדר ההופעה בלילה של התחרות באולם The Dome בברייטון, אחרי מרינלה של יוון ולפני להקת קורני של יוגוסלביה. על פי חוקי התחרות, רק שישה אנשים רשאים להופיע על הבמה במהלך המופע, ולכן יוני רכטר, הקלידן של הלהקה, היה חייב להיות המנצח של התזמורת. מערכת ההצבעה ניסתה בין השנים 1971 ל-1973 ננטשה, וב-1974 חזרה למערכת הקודמת של עשרה חברי שופטים בכל מדינה שהעניקה הצבעה אחת.

בתום ההצבעה קיבל השיר 11 נקודות, והציב את ישראל במקום השביעי יחד עם אירלנד מתוך 17 מדינות שהשתתפו. הדובר הישראלי, שהעניק את תוצאות ההצבעה הישראלית בגמר, היה יצחק שמעוני.

===נקודות שהוענקו לישראל===

=== נקודות שישראל העניקה ===

==ראו גם==
* אירוויזיון 1974
* ישראל באירוויזיון
* נתתי לה חיי
* כוורת (להקה)

==קישורים חיצוניים==
*
* 
* [https://www.esc-history.com/details.asp?key=325 Israel 1974], באתר esc history
* 

==הערות שוליים==

קטגוריה:ישראל באירוויזיון
קטגוריה:1974 בישראל
קטגוריה:מדינות באירוויזיון 1974
קטגוריה:כוורת